Statuso de observanto

Observanto-statuso estas privilegio donita de iuj organizaĵoj aŭ unuoj, kiuj ankoraŭ ne estas membroj, por doni al ili la ŝancon partopreni en la agadoj de la organizaĵo. Observanto-statuso ofte estas donita de interregistaraj organizaĵoj (IGO-oj) al ne-membraj ŝtatoj kaj internaciaj neregistaraj organizaĵoj (NRO-oj) kun intereso en la agadoj de la IGO. Observantoj ĝenerale havas limigitan kapaciton partopreni en la IGO, ĉar ili ne povas havas decidpovon, tio signifas ne povas voĉdoni aŭ proponi rezoluciojn.

 Unuiĝintaj Nacioj 
La Ĝenerala Asembleo de Unuiĝintaj Nacioj estas interregistara organizaĵo (IGO), kiu povas doni observantan statuson. Unuiĝintaj Nacioj bonvenigas multajn internaciajn agentejojn, unuojn kaj ne-membrajn ŝtatojn kiel observantojn. Ili rajtas partopreni en la kunvenoj de la Ĝenerala Asembleo, sed havas nek la rajton voĉdoni nek fari decidojn.

Ne-membraj ŝtatoj kun observanta statuso estas implicite agnoskitaj kiel suverenaj ŝtatoj kaj havas la rajton peti kaj aliĝi kiel plenaj membroj laŭ sia bontrovo. La solaj observantaj ŝtatoj ĉe Unuiĝintaj Nacioj estas la Vatikanurbo kaj Palestino.Non-member States, Permanent Observers, General Assembly of the United Nations (retrieved July 20, 2020). Svislando konservis ĉi tiun statuson ĝis ĝi fariĝis membroŝtato en 2002.https://news.un.org/en/story/2002/09/44772-switzerland-admitted-190th-member-united-nations Interalie, la Suverena Ordeno de Malto kaj la Eŭropa Unio havas observantan statuson, kvankam ne kiel ŝtato, sed kiel ento. 

Preskaŭ 75 internaciaj neregistaraj organizaĵoj havas observantan statuson ĉe UN. La Konsilio de Eŭropo (EK), la Organizaĵo de Afrika Unueco (OAU), la Afrika Disvolva Banko (ADB), la Organizaĵo de Amerikaj Ŝtatoj (OAS), la Araba Ligo (AL), Interpol, la Organizaĵo por Sekureco kaj Kunlaboro en Eŭropo (OSKE), la Kariba Komunumo (CARICOM), la Ekonomia Sistemo de Latinameriko (SELA, d:Q605595), kaj multaj aliaj sendis siajn reprezentantojn al la UN-ĉefsidejo en Novjorko.

Ĉiuj organizaĵoj akredititaj en konsulta statuso estas Konstantaj Observantoj ĉe Unuiĝintaj Nacioj. Organizaĵoj en konsulta statuso povas nomumi siajn proprajn Konstantajn Reprezentantojn ĉe ĉiuj ĉefsidejoj de Unuiĝintaj Nacioj.

Observanto-statuso estas donita per rezolucio de la Ĝenerala Asembleo de Unuiĝintaj Nacioj. Aliaj internaciaj organizaĵoj (inkluzive de aliaj agentejoj de Unuiĝintaj Nacioj) ankaŭ povas doni observanto-statuson.

 Referencoj 

 Eksteraj ligiloj 
 Respubliko de Ĉinia (Tajvano) retejo pri aliĝo al la WHO
 Voĉo de Ameriko novaĵa artikolo
Kategorio:Interregistaraj organizaĵoj